Acuzațiile de la Pantelimon ar fi pornit de la o răfuială internă. Fosta șefă ATI nu se înțelegea cu conducerea. Rafila: E intolerabil
Fosta șefă ATI de la Spitalul Pantelimon, una dintre persoanele care a lansat acuzațiile că ar fi existat o intenție pentru moartea pacienților, ar fi în conflict cu conducerea actuală a secției. În legătură cu această chestiune, ministrul Sănătății, Alexandru Rafila, a declarat că este intolerabil să pui în pericol încrederea în personalul medical dacă ai un interes personal. Ministrul a adăugat că la adresa ei au fost depuse în timp mai multe plângeri la Colegiul Medicilor București.